Náttúruleg geislun er misjöfn eftir löndum , hæð yfir sjó og ýmsum landsháttum . Reglur um geislavarnir gera ráð fyrir að geislun undir 5 mSv á ári sé látin afskiptalaus , en þegar unnið er eða dvalið við aðstæður þar sem geislun er á bilinu 5 - 50 mSv á ári , sé skylt að hafa viðeigandi eftirlit . Fyrstu dagana dreifðist mikið magn geislavirkra efna einkum til norðurs og vesturs frá kjarnorkuverinu með ríkjandi vindátt . Að auki jókst grunngeislun um 5 - 10 mSv fyrstu árin á um 20 þúsund ferkílómetra svæði . Sennilega verða áhrifin aldrei metin til fullnustu . Hér er alltof flókið að rekja þessa vinnu en rétt er að draga fram nokkra þætti sem þar má greina . Vitað er að geislun getur valið krabbameini og hér skulu fyrst nefndir tveir þættir , krabbamein í skjaldkirtli og hvítblæði . Alls hafa um 1.800 manns fengið krabbamein í skjaldkirtilinn fyrstu árin eftir slysið og þar af hafa 10 látist . Enn ( árið 1999 ) er tíðni þessa krabbameins hærri en annars staðar þó að ástandið sé núna miklu betra en þegar meginbylgjan reis sem hæst 1987 - 91 . Minnismerki um þá sem létu líf sitt við björgunarstörf í Tsjernobyl Hvítblæði er velþekkt sem fylgifiskur mikillar geislunar ( meira en 1000 mSv ) og áhrifin talin koma fram fljótlega eftir geislaáaverkann ( 1 - 5 ár ) . Sama máli gildir í raun um aðrar tegundir krabbameins en langur meðgöngutími margra þeirra gerir það að verkum að fullfljótt er að afskrifa hugsanleg áhrif slyssins hvað þetta varðar . Miklu erfiðara er að meta ýmis konar önnur áhrif á heilsufar fólks sem geislun og atburður sem þessi veldur . Ekki bætir úr skák að við hrun Sovétríkjanna varð mikil röskun á öllu heilbrigðiskerfinu og margs konar óreiða komst á heilbrigðisþjónustu sem og skjalasöfn og önnur gögn og því allur samanburður við ástandið fyrir atburðinn flókinn og oft ómögulegur . Þá verður seint metin sú sálarangist og óvissa sem fylgir því að verða að rýma heimili og vinnustað árum saman og að auki búa við ótta um áhrif geislunar á heilsu sína og sinna , ótta sem því miður er oft magnaður upp með gáleysislegu tali og ýkjum um afleiðingarnar .